## Zakon o izmjenama i dopunama Zakona o zračnom prometu

### NN 178/2004 (16.12.2004.), Zakon o izmjenama i dopunama Zakona o zračnom prometu

# HRVATSKI SABOR

3090

Na temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O ZRAČNOM PROMETU

Proglašavam
Zakon o izmjenama i dopunama Zakona o zračnom prometu, koji je donio Hrvatski
sabor na sjednici 3. prosinca 2004. godine.

Broj:
01-081-04-3765/2
Zagreb, 10. prosinca 2004.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O ZRAČNOM PROMETU

Članak
1.

U
Zakonu o zračnom prometu (»Narodne novine«, br. 132/98.) u članku 1. stavku 1.
riječi: »zrakoplova i nesreća« zamjenjuje se riječima: », nesreća i ozbiljnih
nezgoda«.

Članak
2.

U
članku 2. točka 8. briše se.

Točka
24. mijenja se i glasi:

»(24) *nezgoda
zrakoplova*: događaj u svezi s operacijom zrakoplova koji utječe ili bi
mogao utjecati na sigurnost zrakoplova, a nije nesreća,«.

U točki 29. riječi: »vlasnik ili« brišu se.

U točki 30. riječi: »vlasnik ili« brišu se.

Iza točke 31. dodaje se točka 31.a, koja glasi:

»31.a) *ozbiljna nezgoda*: nezgoda koja
uključuje okolnosti koje ukazuju da se nesreća zamalo dogodila,«.

U točki 45. iza riječi: »nesreća« dodaju se riječi:
»i ozbiljnih nezgoda«.

Iza točke 67. dodaju se točke 68., 69., 70., 71. i
72. koje glase:

»68) *Europska organizacija za sigurnost zračne
plovidbe (EUROCONTROL)*: međunarodna organizacija kontrole zračne plovidbe
osnovana s primarnom zadaćom za otklanjanje prepreka za razvoj paneuropskog
sustava upravljanja zračnom plovidbom bez granica,

69) *Hrvatski zrakoplovni savez (HZS)*:
nacionalna udruga aeroklubova je ovlaštena organizacija koja u skladu s važećim
propisima obavlja poslove iz područja zrakoplovno-sportskog letenja,

70) *Zajedničke zrakoplovne vlasti (JAA)*:
združeno tijelo Europske konferencije civilnog zrakoplovstva koje zastupa
civilne zrakoplovne vlasti brojnih europskih zemalja koje su se dogovorile da
surađuju oko razvoja i provođenja općih sigurnosnih propisa i procedura,

71) *Zahtjevi*
*Zajedničkih zrakoplovnih vlasti (JARžs)*: propisi koje donose Zajedničke
zrakoplovne vlasti (JAA),

72) *Europska
agencija za sigurnost zračnog prometa (EASA)*: agencija Europske unije
osnovana s ciljem razvijanja zajedničkih standarda sigurnosti, te osiguranja
njihove jedinstvene primjene u Europi.«

Članak
3.

U
članku 7. stavku 3. riječi: »a u smislu ovoga Zakona i zrakoplovi koji se
upotrebljavaju isključivo za prijevoz osoba koje uživaju poseban status«, brišu
se.

Članak
4.

U
članku 11. stavku 3. riječ: »izvanredni« briše se.

Članak
5.

U
članku 23. stavku 1. riječ: »letačko-« briše se.

Članak
6.

U
članku 29. stavku 1. riječ: »letačko-« briše se.

Članak
7.

U
članku 30. stavku 1. riječ: »letačko-« briše se.

Članak
8.

Iza
članka 30. dodaje se Odjeljak 3. te članci 30.a, 30.b, 30. c i 30. d koji
glase:

»Odjeljak
3

Zrakoplovno-sportska djelatnost

Hrvatski
zrakoplovni savez

Članak
30.a

(1)
Poslovi vezani uz stručno osposobljavanje kandidata za stjecanje dozvola i
ovlaštenja pilota zrakoplovno-sportskih letjelica, te stručnog usavršavanja i
stručnog nadzora kao javne ovlasti povjeravaju se Hrvatskom zrakoplovnom savezu
(u daljnjem tekstu: HZS).

(2) HZS uređuje organiziranje procesa stručnog
osposobljavanja, stručnog usavršavanja i stručnog nadzora, imenovanja i
organiziranja rada povjerenstva za provođenje ispita, provjeru stručne
osposobljenosti instruktora i osoba koje izvode teoretsku nastavu, uređuje i
obavlja druge poslove u svezi sa stručnim usavršavanjem te vodi dokumentaciju i
evidenciju u svezi s poslovima koje obavlja.

(3) U obavljanju poslova iz stavka 2. ovoga članka
HZS prati i usklađuje rad, usklađuje kriterije, pruža stručnu i drugu pomoć
pravnim osobamaza osposobljavanje, obavlja stručni nadzor nad pravnim
osobamaza stručno osposobljavanje i druge stručne poslove koji su mu
povjereni.

(4) Nad radom HZS-a upravni i stručni nadzor obavlja
Ministarstvo.

(5) Način obavljanja poslova koji se ovim Zakonom
povjeravaju HZS-u, utvrđuje se propisom donesenim na temelju ovoga Zakona.

Organizacija
za osposobljavanje

Članak
30.b

(1)
Stručno osposobljavanje pilota zrakoplovno-sportskih letjelica može obavljati
pravna osoba koja udovoljava propisanim uvjetima i koju za to ovlasti
Ministarstvo uz prethodno mišljenje HZS.

(2)
Pravne osobe za stručno osposobljavanje pilota zrakoplovno-sportskih letjelica
dužne su provoditi osposobljavanje po programima za stručno osposobljavanje
koje utvrđuje HZS.

(3)
Programi za stručno osposobljavanje pilota zrakoplovno-sportskih letjelica
moraju biti izrađeni u skladu s preporučenim međunarodnim normama i moraju
osiguravati visok stupanj sigurnosti.

(4)
Kandidatu koji uspješno završi stručno osposobljavanje pravna osoba za stručno
osposobljavanje izdaje potvrdu.

(5) Ako
HZS utvrdi da pravna osoba za stručno osposobljavanje ne obavlja poslove u
skladu s propisima, Ministarstvo će joj rješenjem privremeno zabraniti rad i
odrediti rok za otklanjanje nedostataka. Ako pravna osoba za stručno
osposobljavanje ne otkloni nedostatke u određenom roku, Ministarstvo će toj
pravnoj osobi oduzeti ovlaštenje za rad.

Provođenje
ispita

Članak
30.c

(1)
Stručna sposobnost pilota zrakoplovno-sportskih letjelica utvrđuje se ispitima
koje provode ispitna povjerenstva od najmanje dva člana koje imenuje HZS, na
način koji se utvrđuje propisom donesenim na temelju ovoga Zakona.

(2) Član ispitnog povjerenstva može biti samo osoba
koja ima dopuštenje (licenciju) za ispitivača koje izdaje Ministarstvo. Uvjeti
za stjecanje dopuštenja (licencije) za ispitivača utvrđuju se propisom
donesenim na temelju ovoga Zakona.

(3) Ministarstvo će oduzeti dopuštenje (licenciju)
ovlaš­te­nom ispitivaču ako utvrdi da kao član ispitnog povjerenstva ne provodi
ispite u skladu s propisima.

(4) Visine naknada za provođenje ispita za stjecanje
dozvola i ovlaštenja pilota zrakoplovno-sportskih letjelica odlukom utvrđuje
HZS, uz prethodnu suglasnost Ministarstva.

(5) Odluka iz stavka 4. ovoga članka objavljuje se u
»Narod­nim novinama«.

(6)
Kandidatu koji uspješno položi ispit HZS izdaje uvjere­nje.

Ovlast
za rješavanje po žalbi

Članak
30.d

Ministarstvo
rješava po žalbi na upravne akte koje HZS donosi u obavljanju povjerenih
poslova na temelju ovoga Zakona.«

Članak
9.

U
članku 70. stavku 2. riječ: »letačko-« briše se.

Članak
10.

Članak
77. mijenja se i glasi:

»Aerodrom
se može upotrebljavati u zračnom prometu ako ima uporabnu dozvolu u smislu
posebnog propisa i odobrenje za uporabu aerodroma.«

Članak
11.

Članak
79. mijenja se i glasi:

»(1)
Poradi sigurnosti zračnog prometa i urednosti odvijanja prijevoza u zračnom
prometu, operator aerodroma mora, prije početka radova na aerodromu ili drugom
objektu od značaja za sigurnost zračnog prometa, iz članka 78. ovoga Zakona,
pribaviti posebno odobrenje koje izdaje Ministarstvo, uz prethodno pribav­ljenu
suglasnost ministarstva nadležnog za poslove obrane i ministarstva nadležnog za
unutarnje poslove, ako je funkcija objekata u njihovoj nadležnosti.

(2) Ako
je za radove iz stavka 1. ovoga članka potrebna građevinska dozvola ili drugi
akt kojim se odobrava građenje, posebno odobrenje se može izdati nakon
konačnosti građevinske dozvole ili drugog akta.

(3) Za
utvrđivanje udovoljavanja uvjetima za izdavanje odobrenja iz stavka 1. ovoga
članka plaća se propisana naknada.«

Članak
12.

U
članku 81. stavku 3. riječi: », nakon pribavljene suglasnosti Hrvatske kontrole
zračne plovidbe, koja ga objavljuje na način uobičajen u zračnom prometu«,
brišu se.

Članak
13.

Iza
članka 81. dodaje se naslov i članak 81.a koji glase:

*»Svjedodžba
o sposobnosti – certifikat aerodroma*

Članak
81.a

(1) Operatoru aerodroma namijenjenom za prihvat i
otpremu zrakoplova najveće dopuštene uzletne mase veće od 2730 kg kao i
zrakoplova najveće dopuštene uzletne mase manje od 2730 kg kojima se obavlja
javni zračni prijevoz ili se koriste za školovanje letačkog osoblja, odobrenje
za uporabu aerodroma izdaje se u formi svjedodžbe o sposobnosti – certifikata
aerodroma.

(2) Uvjeti kojima mora udovoljavati operator aerodroma
za izdavanje te način izdavanja svjedodžbe o sposobnosti – certifikata
aerodroma, utvrđuju se propisom donesenim na temelju ovoga Zakona.«

Članak 14.

U članku 89. stavku 1. iza riječi: »ovoga Zakona«
dodaju se riječi: »ako ovim Zakonom nije drukčije propisano«.

U stavku 2. iza riječi: »Ministarstvo« dodaju se
riječi: »ako ovim Zakonom nije drukčije propisano«.

Članak 15.

U članku 91. iza stavka 2. dodaje se novi stavak 3.
koji glasi:

»(3) Dozvola i ovlaštenje letačkog osoblja iz članka
87. stav­ka 3. ovoga Zakona, skupa sa povlasticama i potvrdama koje se odnose
na dozvolu, stečeni u državi članici Europske unije,priznaju se, bez
neopravdanog odgađanja ili dodatnih provjera, s rokom njihove valjanosti za
obavljanje poslova za koje su ta dozvola i ovlaštenje izdani kao i za izdavanje
takve dozvole i ovlaštenja u Republici Hrvatskoj.«

U dosadašnjem stavku 3. koji postaje stavak 4.
riječi: »1. i 2.« zamjenjuju se riječima: »1., 2. i 3.«.

Članak 16.

U članku 92. stavku 1. iza riječi: »programu« dodaju
se riječi: »ako ovim Zakonom nije drukčije propisano«.

Članak 17.

U članku 93. stavak 2. i 3. mijenjaju se i glase:

»(2) Liječničke preglede iz stavka 1. ovoga članka
može obavljati pravna ili fizička osoba koja obavlja zdravstvenu djelatnost i
udovoljava propisanim uvjetima i koju za to ovlasti Ministarstvo uz suglasnost
ministarstva nadležnog za poslove zdravstva.

(3)
Zdravstvenu sposobnost utvrđuju i svjedodžbu o zdravstvenoj sposobnosti izdaju
liječnička povjerenstva u pravnoj ili fizičkoj osobi, odobrena od ministarstva.
Predsjednik i članovi liječničkog povjerenstva moraju udovoljavati propisanim
uvjetima.«

Članak
18.

U
članku 94. stavku 3. riječi: »liječnik kojega ovlasti« brišu se.

Članak 19.

U članku 97. stavku 1. riječi: »koju izdaje
Ministarstvo«, brišu se.

Članak 20.

U članku 98. stavak 3. mijenja se i glasi:

»(3) Poslove pilota zrakoplova u javnom zračnom
prometu ne smije obavljati osoba s navršenih 60 godina starosti, osim u
višečlanoj letačkoj posadi ako je jedini pilot s navršenih 60 godina starosti.
Poslove pilota zrakoplova u javnom zračnom prometu ne smije obavljati osoba s
navršenih 65 godina starosti.«

Članak 21.

U naslovu Glave 3. iza riječi: »nesreće« dodaju se
riječi: »i ozbiljne nezgode«.

Naslov ispod Odjeljka 1. mijenja se i glasi:

»Ugrožavanje sigurnosti zrakoplova, nesreća i
ozbiljna nezgoda zrakoplova«.

Članak 22.

U članku 117. stavak 1. i 2. mijenjaju se i glase:

»(1) Svaki događaj kojim se zrakoplov, osoba u
zrakoplovu ili izvan njega može dovesti ili dovede u opasnost te nezgoda zrakoplova,
a nije nesreća ili ozbiljna nezgoda, jesu ugrožavanje sigurnosti zrakoplova.

(2) Osoba koja u smislu ovoga Zakona pripada
zrakoplovnom osoblju i druga osoba za koju je ovim Zakonom propisana stručna
osposobljenost kao i pravne osobe iz članka 11. ovoga Zakona, koja je
sudjelovala ili saznala za ugrožavanje sigurnosti zrakoplova, obvezna je o tome
na propisan način izvijestiti Ministarstvo unutar kojeg je posebna ustrojstvena
jedinica za istraži­vanje ugrožavanja sigurnosti zrakoplova, nesreća i ozbiljnih
nezgoda zrakoplova (u daljnjem tekstu: Odjel za istraživanje).«

U stavku 3. riječ: »izvanredni« i riječ:
»izvanrednog« brišu se, a riječ: »Ministarstvu« zamjenjuje se riječima: »Odjelu
za istraživanje«.

Iza stavka 3. dodaje se novi stavak 4. koji glasi:

»(4) Izvješćivanje o ugrožavanju sigurnosti
zrakoplova ima za cilj sprečavanje budućih ugrožavanja sigurnosti, nesreća i
ozbiljnih nezgoda zrakoplova, a ne utvrđivanje odgovornosti.«

Članak 23.

U članku 118. riječi: »Ministarstvo je obvezno«
zamjenjuje se riječima: »Odjel za istraživanje obvezan je«.

Članak 24.

Naslov iznad članka 119. mijenja se i glasi:

»Nesreća i ozbiljna nezgoda zrakoplova«.

Članak 25.

U članku 119. stavku 1. iza riječi: »nesreću« dodaju
se riječi: »i ozbiljnu nezgodu«, a riječ: »Ministarstvo« zamjenjuje se
riječima: »Odjel za istraživanje«.

U stavku 2. iza riječi: »nesreće« dodaju se riječi:
»i ozbiljne nezgode«.

Stavak
3. mijenja se i glasi:

»(3)
Izviješteni subjekt iz stavka 1. ovoga članka obvezan je, čim sazna za nesreću
ili ozbiljnu nezgodu zrakoplova, na najbrži način o nesreći ili ozbiljnoj
nezgodi izvijestiti operatora ili vlasnika zrakoplova te Odjel za istraživanje
kojemu je obvezan pružiti svaku potrebnu pomoć.«

U
stavku 4. riječi: »pretrpi nesreću« zamjenjuje se riječima: »pretrpi nesreću
ili ozbiljnu nezgodu«, a riječi: »pretrpio nesreću« zamjenjuje se riječima:
»pretrpio nesreću ili ozbiljnu nezgodu«.

Iza
stavka 4. dodaje se stavak 5. koji glasi:

»(5)
Ako na teritoriju druge države hrvatski civilni zrakoplov pretrpi nesreću,
odnosno ako hrvatski civilni zrakoplov ili zrakoplov kojim operira osoba iz
članka 43. ovoga Zakona, pretrpi ozbiljnu nezgodu,istraživanje te
nesreće odnosno ozbiljne nezgode provest će se prema odredbama ovoga Zakona ako
ta država ne provede istraživanje.«

Članak
26.

Naslov
iznad članka 120. mijenja se i glasi:

»Očuvanje
tragova nesreće i ozbiljne nezgode zrakoplova«.

Članak
27.

U
članku 120. stavku 1. iza riječi: »tragova nesreće« dodaju se riječi: »ili
ozbiljne nezgode«, a riječi: »Povjerenstva za istraživanje nesreća« zamjenjuju
se riječima: »Odjela za istraživanje«.

U
stavku 3. riječi: »ili vlasnik«, brišu se, iza riječi: »istraživanja nesreće«
dodaju se riječi: »ili ozbiljne nezgode«, a iza riječi: »mjestu nesreće« dodaju
se riječi: »ili ozbiljne nezgode«.

Članak
28.

Naslov
iznad članka 121. mijenja se i glasi:

»Istraživanje
ugrožavanja sigurnosti, nesreća i ozbiljnih nezgoda zrakoplova«.

Članak
29.

Članak
121. mijenja se i glasi:

»(1)
Svako ugrožavanje sigurnosti, nesreća i ozbiljna nezgoda zrakoplova moraju
biti, u skladu s propisom donesenim na temelju ovoga Zakona, temeljito ispitane
i analizirane.

(2)
Istraživanje ugrožavanja sigurnosti, nesreća i ozbiljnih nezgoda zrakoplova
uključuje prikupljanje i analiziranje informacija te utvrđivanje činjenica i
okolnosti pod kojima su se dogodili, poradi donošenja zaključaka i predlaganja
mjera s ciljem spreča­vanja budućih ugrožavanja sigurnosti, nesreća i ozbiljnih
nezgoda zrakoplova.

(3)
Istraživanje i predlaganje mjera iz stavka 2. ovoga članka nemaju za cilj
utvrđivanje odgovornosti za ugrožavanje sigurnosti, nesreću ili ozbiljnu
nezgodu zrakoplova.«

Članak
30.

Članak
122. mijenja se i glasi:

»(1)
Ovlašteni stručni službenik Odjela za istraživanje (u daljnjem tekstu: glavni
istražitelj), koji posebnom iskaznicom može potvrditi ovlast za obavljanje
potrebnih radnji u svezi s ugrožavanjem sigurnosti, nesrećom ili ozbiljnom
nezgodom zrakoplova, obvezan je odmah izaći na mjesto događaja.

(2)
Pojedine radnje iz stavka 1. ovoga članka mogu obavljati i druge stručne osobe
iz područja zračnog prometa u okviru posebne ovlasti ministra.«

Članak
31.

Naslov
iznad članka 123. mijenja se i glasi:

»Odjel
za istraživanje«.

Članak
32.

Članak
123. mijenja se i glasi:

»(1)
Odjel za istraživanje ispituje ugrožavanje sigurnosti, nesreće i ozbiljne
nezgode zrakoplova te predlaže mjere za njihovo sprečavanje.

(2)
Odjel za istraživanje samostalan je u radu te je organizacijski, funkcionalno i
financijski neovisan od unutarnje ustrojstvene jedinice Ministarstva nadležne
za plovidbenost i održa­va­nje zrakoplova, dozvole i ovlaštenja zrakoplovnog
osoblja, zračni prijevoz i druge djelatnosti u zračnom prometu, aerodrome te
drugih subjekata zračnog prometa čiji bi se interes mogao sukobiti sa zadacima
Odjela za istraživanje.

(3) Za organizaciju, provođenje i nadziranje
istraživanja ugrožavanja sigurnosti, nesreća i ozbiljnih nezgoda zrakoplova
odgovoran je glavni istražitelj. Na prijedlog glavnog istražitelja, ministar
imenuje povjerenstvo, s popisa zrakoplovnih stručnjaka, posebno za istraživanje
svake nesreće i ozbiljne nezgode, a po potrebi i za istraživanje ugrožavanja
sigurnosti.

(4) Popis stručnjaka iz stavka 3. ovoga članka, za
svaku kalendarsku godinu, utvrđuje ministar na prijedlog zainteresiranih tijela
državne uprave i pravnih osoba iz područja zračnog prometa.

(5) Ako je zbog nesreće zrakoplova došlo do smrti ili
teške tjelesne ozljede neke osobe ili do veće materijalne štete ili ako je u
nesreći ili ozbiljnoj nezgodi sudjelovao inozemni zrakoplov, u povjerenstvo se
imenuje i predstavnik ministarstva nadležnog za unutarnje poslove.

(6) Ako je u nesreći ili ozbiljnoj nezgodi sudjelovao
i vojni zrakoplov, povjerenstvo imenuju ministar i ministar nadležan za poslove
obrane.

(7) Predsjednik i članovi povjerenstva imaju pravo na
propisanu naknadu.

(8) Sredstva za rad Odjela za istraživanje
osiguravaju se posebno u državnom proračunu.«

Članak 33.

U članku 125. stavak 1. i 2. mijenjaju se i glase:

»(1) Ako je u nesreći ili ozbiljnoj nezgodi
sudjelovao inozemni zrakoplov, istraživanju nesreće ili ozbiljne nezgode mogu
biti nazočni predstavnici zrakoplovnih tijela, odnosno tijela drža­ve
registracije zrakoplova, države operatora zrakoplova, države proizvođača
zrakoplova i države čiji su putnici nastradali u nesreći ili ozbiljnoj nezgodi,
ako one to zahtijevaju.

(2) Radu povjerenstva može biti nazočan predstavnik
operatora zrakoplova, odnosno vlasnik zrakoplova i predstavnici iz stavka 1.
ovoga članka, a ako je do nesreće ili ozbiljne nezgode došlo na aerodromu, i
predstavnik operatora aerodroma.«

Članak 34.

Članak 126. mijenja se i glasi:

»(1) Nadležno istražno tijelo obvezno je tijekom
istraživanja nesreće ili ozbiljne nezgode zrakoplova Odjelu za istraživanje,
odnosno povjerenstvu omogućiti nesmetan rad.

(2) Odjel za istraživanje, odnosno povjerenstvo
obvezni su nadležnom istražnom tijelu ili državnom odvjetniku, na njegov
zahtjev, osigurati potrebnu stručnu pomoć u radu.

(3)
Odjel za istraživanje može zatražiti pomoć drugih država u smislu uređaja,
objekata i opreme, a kada se istraživanje pokre­će nakon velike nesreće i
stručnu pomoć za izvršenje posebnih zadataka.

(4) Provođenje istraživanja nesreće ili ozbiljne
nezgode zrakoplova može se prenijeti na drugu državu u skladu s među­narodnim
ugovorom koji obvezuje Republiku Hrvatsku.«

Članak 35.

Naslov iznad članka 127. mijenja se i glasi:

»Izvješće o nesreći i ozbiljnoj nezgodi«.

Članak 36.

Članak 127. mijenja se i glasi:

»(1) Izvješće o nesreći ili ozbiljnoj nezgodi,
povjerenstvo je obvezno dostaviti Odjelu za istraživanje.

(2) Izvješće iz stavka 1. ovoga članka, Odjel za
istraživanje dostavlja državnom odvjetništvu i zainteresiranim tijelima i
osobama iz članka 125. stavka 1. ovoga Zakona.«

Članak 37.

Naslov iznad članka 128. mijenja se i glasi:

»Poduzimanje mjera za sprečavanje ugrožavanja
sigurnosti, nesreća i ozbiljnih nezgoda«.

Članak 38.

Članak 128. mijenja se i glasi:

»Nadležna tijela, pravne i fizičke osobe kojima se
dostavlja izvješće o ugrožavanju sigurnosti, nesreći i ozbiljnoj nezgodi sa
prijedlogom mjera za sprečavanje novih ugrožavanja sigurnosti, nesreća ili
ozbiljnih nezgoda, obvezni su o poduzetim mjerama izvijestiti Odjel za
istraživanje.«

Članak
39.

Iza
članka 129. dodaje se naslov i članak 129.a koji glase:

*»Baza
podataka*

Članak
129.a

(1)
Odjel za istraživanje nadležan je za prikupljanje, analizu i čuvanje podataka i
izvješća o ugrožavanju sigurnosti, nesrećama i ozbiljnim nezgodama zrakoplova,
kao i njihovu distribuciju u skladu s propisom donesenim na temelju ovoga
Zakona.

(2) Baza podataka ne smije sadržavati osobne podatke
osoba iz članka 117. stavka 2. i članka 119. stavka 1. ovoga Zakona, kao i
podatke koji su posebnim propisom određeni kao tajni.«

Članak 40.

U članku 157. točka 7. mijenja se i glasi:

»7) o izvješćivanju i istraživanju ugrožavanja
sigurnosti, nesreća i ozbiljnih nezgoda zrakoplova (članak 117. stavak 2.,
članak 121. stavak 1. i članak 129.a stavak 1.),«

U točki 8. iza riječi: »(članak 39. stavak 4.),«
dodaju se riječi: »uvjetima kojima mora udovoljavati operator aerodroma za
izdavanje te način izdavanja svjedodžbe o sposobnosti – certifikata aerodroma
(članak 81.a stavak 2.),«.

Iza točke 9. dodaje se točka 10. koja glasi:

»10) o načinu obavljanja poslova HZS (članak 30. a
stavak 5.).«

Članak
41.

U
članku 158. riječi: »zdravstvena ustanova« zamjenjuje se riječima: »pravna ili
fizička osoba«.

Članak
42.

U
članku 162. riječi: »članak 122. stavak 3.« brišu se.

Članak
43.

U
članku 167. dodaje se stavak 2. koji glasi:

»(2)
Ako to proizlazi iz međunarodnih ugovora u području zračnog prometa koji
obvezuju Republiku Hrvatsku, ministar donosi:

–
provedbene propise radi ujednačavanja nacionalnih propisa s međunarodnim
standardima i preporučenom praksom Organizacije međunarodnoga civilnog
zrakoplovstva (ICAO) usvojenih ili izmijenjenih i dopunjenih na osnovi članka 37.
Međunarodne konvencije o civilnom zrakoplovstvu,

– provedbene propise koji su neophodni za
implementaciju direktiva Europske unije iz područja zračnog prometa i propisa
koji su potrebni za primjenu uredbi Europske unije iz područja zračnog prometa,

– provedbene propise kojima se uređuju područja
konstruiranja i proizvodnje zrakoplova, operacija zrakoplovima, održava­nja
zrakoplova i licenciranja zrakoplovnog osoblja radi ujednača­vanja propisa sa
Zajedničkim zrakoplovnim propisima (JAR) koje donose Zajedničke zrakoplovne
vlasti (JAA),

– provedbene propise neophodne za ispunjavanje
preuzetih obveza koje proizlaze iz Međunarodne konvencije o sigurnosti zračne
plovidbe – EUROCONTROL i drugih međunarodnih konvencija i sporazuma iz područja
zračnog prometa,

– provedbene propise radi ujednačavanja nacionalnih
propisa s međunarodnim standardima Europske agencije za sigurnost zračnog
prometa (EASA).«

Članak 44.

U članku 168. stavku 1. točki 2. riječ: »izvanredni«,
briše se.

Iza točke 21. dodaje se točka 22. koja glasi:

»22) ako obavlja prijevoz velikim zrakoplovima u
javnom zračnom prometu, a nema odobren ili ne primjenjuje zrakoplovni plan
zaštite zračnog prometa (članak 138. stavak 6.).«

U stavku 2. brojka: »25.000,00« zamjenjuje se
brojkom: »15.000,00«.

U stavku 3. riječi: »osim točke 2.« zamjenjuju se
riječima: »osim točke 2. i 22.«.

Članak 45.

U članku 169. stavku 1. iza točke 3. dodaje se točka
4. koja glasi:

»4) ako obavlja prijevoz velikim zrakoplovima u
međunarod­nom javnom zračnom prometu s Republikom Hrvat­skom ili unutar
Republike Hrvatske, a nema odobren ili ne primjenjuje zrakoplovni plan zaštite
zračnog prometa (članak 138. stavak 6.).«

U stavku 2. brojka: »25.000,00« zamjenjuje se
brojkom: »15.000,00«.

Članak 46.

U
članku 170. brojka: »25.000,00« zamjenjuje se brojkom: »15.000,00«.

Članak 47.

U
članku 171. stavku 1. iza točke 12. dodaje se nova točka 13. koja glasi:

»13)
ako nema odobren ili ne primjenjuje aerodromski plan zaštite zračnoga prometa
(članak 138. stavak 5.),«.

Dosadašnja
točka 13. postaje točka 14.

U
stavku 2. brojka: »25.000,00« zamjenjuje se brojkom: »15.000,00«.

Članak 48.

U članku 172. stavku 2. brojka: »25.000,00«
zamjenjuje se brojkom: »15.000,00«.

Članak
49.

U članku 173. stavku 2. brojka: »25.000,00«
zamjenjuje se brojkom: »15.000,00«.

Članak 50.

U članku 174. stavku 2. brojka: »25.000,00«
zamjenjuje se brojkom: »15.000,00«.

Članak 51.

U članku 175. stavku 2. brojka: »25.000,00«
zamjenjuje se brojkom: »15.000,00«.

U stavku 3. brojka: »25.000,00« zamjenjuje se
brojkom: »15.000,00«.

Članak 52.

U
članku 176. stavku 2. brojka: »25.000,00« zamjenjuje se brojkom: »15.000,00«.

Članak
53.

Članak 177. stavak 1. mijenja
se i glasi:

»(1)
Novčanom kaznom od 20.000,00 do 100.000,00 kuna kaznit će se za prekršaj
operator zrakoplova koji je pretrpio nesreću ili ozbiljnu nezgodu, ako ukloni
zrakoplov prije nego što dobije propisanu suglasnost ili ako nakon završenog
istraživanja nesreće ili ozbiljne nezgode ne poduzme sve mjere za uklanjanje
oštećenog ili uništenog zrakoplova (članak 120. stavak 1. i 3.).«

U stavku 2. brojka: »25.000,00« zamjenjuje se
brojkom: »15.000,00«.

Članak
54.

U članku 178. stavku 2. brojka: »25.000,00«
zamjenjuje se brojkom: »15.000,00«.

Članak 55.

U članku 179. retku 1. brojka: »25.000,00« zamjenjuje
se brojkom: »15.000,00«.

Članak 56.

U članku 180. stavku 1. točki 10. riječ:
»Ministarstvu« zamjenjuje se riječima: »Odjelu za istraživanje«.

U stavku 2. brojka: »25.000,00« zamjenjuje se
brojkom: »15.000,00«.

Članak 57.

U članku 181. brojka: »25.000,00« zamjenjuje se
brojkom: »15.000,00«.

Članak 58.

U članku 183. brojka: »25.000,00« zamjenjuje se
brojkom: »15.000,00«.

Članak
59.

U
članku 184. u uvodnoj rečenici brojka: »25.000,00« zamjenjuje se brojkom:
»15.000,00«.

U točki
3. iza riječi: »nesreću« dodaju se riječi: »ili ozbiljnu nezgodu«, a riječ:
»Ministarstvo« zamjenjuje se riječima: »Odjel za istraživanje«.

Članak
60.

U
članku 185. stavku 4. brojka: »3« zamjenjuje se brojkom: »2«.

Članak
61.

Iza
članka 185. dodaju se članci 185.a i 185.b koji glase:

»Članak
185.a

(1) Za
prekršaje iz članka 168. stavka 1., članka 169. stavka 1., članka 171. stavka
1., članka 172. stavka 1., članka 173. stavka 1., članka 174. stavka 1., članka
175. stavka 1., članka 176. stavka 1., članka 177. stavka 1., članka 178.
stavka 1. i članka 180. stavka 1. ovoga Zakona, može se izreći zaštitna mjera
zabrane obavljanja djelatnosti pravnoj osobi, koja počini prekršaj u obavljanju
te djelatnosti.

(2)
Zaštitna mjera iz stavka 1. ovoga članka može se izreći uz kaznu za prekršaje
iz stavka 1. ovoga članka ili samostalno.

(3)
Zaštitna mjera iz stavka 1. ovoga članka izriče se u trajanju od tri mjeseca do
jedne godine.

Članak 185.b

Za sve prekršaje sankcionirane ovim Zakonom, može se
izreći opomena kao mjera upozorenja, kada se s obzirom na okolnosti u svezi s
djelom i počiniteljem, radi ostvarenja svrhe prekršajnih sankcija, ne mora
primijeniti novčano kažnjavanje.«

Članak 62.

Članak 186. mijenja se i glasi:

»(1) Prekršajni postupak po prekršajima iz ovoga
Zakona vodi se po propisima o prekršajima.

(2) Prekršajni postupak, po prekršajima iz ovoga
Zakona, u prvom stupnju vodi i rješenje donosi voditelj postupka u
Ministarstvu, a u drugom stupnju Visoki prekršajni sud.

(3) O žalbama protiv odluka voditelja postupka
donesenih radi pripremanja i vođenja postupka, kao i o zahtjevu za obnovu
postupka pred upravnim tijelom, odlučuje u drugom stupnju vijeće za prekršajni
postupak pri Ministarstvu.

(4) Voditelja postupka iz stavka 2. ovog članka, te
članove vijeća za prekršajni postupak iz stavka 3. ovoga članka, imenuje ministar.«

Članak 63.

Iza članka 186. dodaje se članak 186.a koji glasi:

»Članak 186.a

(1) Prekršajni postupak za prekršaje propisane ovim
Zakonom, ne može se pokrenuti kada proteknu dvije godine od dana počinjenja
prekršaja.

(2) Izrečene kazne za prekršaje propisane ovim
Zakonom, ne mogu se izvršiti ako od dana pravomoćnosti rješenja o prekršaju
proteknu dvije godine.«

Članak 64.

(1) Ministar će donijeti propise koje je ovlašten
donijeti prema odredbama ovoga Zakona najkasnije u roku od godine dana od dana
njegova stupanja na snagu.

(2) Do
stupanja na snagu propisa iz stavka 1. ovoga članka primjenjivat će se
podzakonski propisi koji uređuju odnosna pitanja ako nisu u suprotnosti s
odredbama ovoga Zakona.

Članak
65.

Ovaj
Zakon stupa na snagu osmoga dana od dana objave u »Narodnim novinama«.

Klasa:
343-01/04-01/02
Zagreb, 3. prosinca 2004.

HRVATSKI SABOR

Predsjednik
Hrvatskoga sabora
**Vladimir Šeks,** v. r.

Zakon, NN 178/2004-3090